

Čiekurkalna 1. līnija 1 k-2, Rīga, LV-1026; tālr. 67219263; e-pasts: pasts@iem.gov.lv; www.iem.gov.lv

Rīgā

|  |  |  |
| --- | --- | --- |
| 13.09.2021 | Nr.1-57/2527 | Finanšu ministrijai |
| Uz 26.08.2021. VSS prot. | Nr.30 11.§ |  |

Par Ministru kabineta noteikumu projektu “Grozījumi

Ministru kabineta 2012. gada 11. decembra noteikumos

Nr. 867 “Kārtība, kādā nosakāms maksimāli pieļaujamais

valsts budžeta izdevumu kopapjoms un maksimāli

pieļaujamais valsts budžeta izdevumu kopējais apjoms

katrai ministrijai un citām centrālajām valsts iestādēm

vidējam termiņam”” (VSS-786)

Iekšlietu ministrija ir izskatījusi Finanšu ministrijas sagatavoto Ministru kabineta noteikumu projektu “Grozījumi Ministru kabineta 2012. gada 11. decembra noteikumos Nr. 867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam”” (turpmāk – projekts) un tā sākotnējās ietekmes novērtējuma ziņojumu (anotāciju), un izsaka šādus iebildumus.

1. Papildināt projekta 1.punktu, kas izsaka Ministru kabineta 2012. gada 11. decembra noteikumu Nr. 867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (turpmāk – noteikumi Nr.867) 8.2. apakšpunktu jaunā redakcijā, aiz vārda “prioritārajiem” ar vārdiem “kā arī citiem investīciju”. Budžeta veidošanas procesā finansējums tiek piešķirts arī citiem pasākumiem, kas netiek definēti kā prioritārie pasākumi.

2. Papildināt projektu ar jaunu punktu, kas paredz papildināt noteikumu Nr.867 10.5. apakšpunktu aiz vārda “prioritārajam” ar vārdiem “un vienreizējam investīciju”.

3. Lūdzam papildināt projekta anotāciju, norādot, ka:

* + maksimāli pieļaujamais izdevumu kopapjoms valsts pamatbudžeta un valsts speciālā budžeta daļām valsts pamatfunkciju īstenošanai un Eiropas Savienības politikas instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai ietver arī citus pasākumus, kas nav definēti kā prioritārie pasākumi (piemēram, Covid-19 krīzes pārvarēšanai un ekonomikas atlabšanai piešķirtais finansējums, augstas gatavības projekti);
  + ministrijām tiek piešķirts finansējums arī citām investīcijām, kuru uzturēšanai nepieciešams papildu finansējums turpmākiem gadiem. Piemēram, Iekšlietu ministrijai, veidojot 2021.gada budžetu, tika piešķirts finansējums pasākumam “Inovatīvu tehnoloģiju ilgtspējīga attīstība Iekšlietu ministrijas resorā” (Covid-19 krīzes pārvarēšanai un ekonomikas atlabšanai 2021. gadam saskaņā ar Ministru kabineta 2020. gada 2. septembra sēdes protokola Nr.51 55.§ 2.punktu). Pasākuma ietvaros tiks izveidotas un uzlabotas informācijas sistēmas, bet normatīvais regulējums neparedz šo sistēmu uzturēšanas izdevumu iekļaušanu bāzes izdevumos. Turklāt arī šobrīd Iekšlietu ministrijā tiek īstenoti augstas gatavības projekti, kurus pabeidzot, būs nepieciešami uzturēšanas izdevumi.

|  |  |
| --- | --- |
| Valsts sekretārs | Dimitrijs Trofimovs |

|  |  |
| --- | --- |
|  |  |

Ieva Potjomkina, 67219606

ieva.potjomkina@iem.gov.lv

Ilga Verčina, 67219603

ilga.vercina@iem.gov.lv

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU