Uz 26.08.2021. VSS-786 (prot. Nr. 30 11.§)

**Finanšu ministrijai**

*Par Ministru kabineta noteikumu projektu "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam""*

Tieslietu ministrija ir izskatījusi Finanšu ministrijas izstrādāto Ministru kabineta noteikumu projektu "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" (turpmāk – noteikumu projekts), tā sākotnējās ietekmes novērtējuma ziņojumu (turpmāk – anotācija) un **atbalsta** noteikumu projekta tālāku virzību, vienlaikus izsakot šādus iebildumus:

1. Lūdzam izvērtēt nepieciešamību svītrot Ministru kabineta 2012. gada 11. decembra noteikumu Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" (turpmāk – MK noteikumi Nr. 867) 19. un 46. punktu (precizējot noteikumu projekta 3. un 11. punktu), ņemot vērā Likuma par budžetu un finanšu vadību 16.2 panta astotajā daļā paredzēto.

Papildus vēršam uzmanību, ka MK noteikumiem Nr. 867 ir jāatbilst deleģējumam un tajos ir jānosaka kārtība, kādā aprēķina maksimāli pieļaujamo valsts budžeta izdevumu kopapjomu un maksimāli pieļaujamo valsts budžeta izdevumu kopējo apjomu katrai ministrijai un citām centrālajām valsts iestādēm vidējam termiņam, nevis jānosaka kārtībā, kā tiek uzklausītas attiecīgās iestādes Ministru kabinetā.

1. Vēršam uzmanību, ka anotācijas I sadaļas 2. punktā par vairākām izmaiņām ir iekļauta tikai aprakstoša informācija (piemēram, par noteikumu projekta 5. un 6. punktu), bet nav sniegts skaidrojums, kāpēc, proti, šāda regulējuma nepieciešamība (mērķis un būtība). Tāpat ir sniegta informācija, ka ir jāveido atsauces uz Likumā par budžetu un finanšu vadību noteiktām normām (lai izmaiņu gadījumā nav jāveic grozījumi arī noteikumos), jāsaskaņo maksimāli pieļaujamā izdevumu kopapjoma komponenšu formulējums, lai tas atbilstu citiem normatīviem aktiem, kā arī jānovienādo terminu lietojums noteikumos (noteikumu projekta 1., 3., 4., 7., 10. un 11. punkts). Vēršam uzmanību, ka nav saprotams, par kādām konkrētām normām, terminiem, kā arī komponenšu formulējumu ir runa. Līdz ar to lūdzam precizēt anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) [14. punktam](http://m.likumi.lv/doc.php?id=203061#p14).

Tāpat vēršam uzmanību, ka Likuma par budžetu un finanšu vadību normu izmaiņu gadījumā attiecīgi grozījumi būs jāveic arī MK noteikumos Nr. 867, kur ir ietvertas attiecīgās atsauces. Kaut arī Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) [131. punkts](https://m.likumi.lv/ta/id/187822#p131) pieļauj atsauču iekļaušanu Ministru kabineta noteikumos uz citiem tāda paša vai augstāka juridiska spēka normatīvajiem aktiem, no šādu atsauču iekļaušanas normatīvajā aktā pēc iespējas jāizvairās. Lūdzam izvērtēt nepieciešamību noteikumu projektā veidot atsauces, kas norāda uz normatīvajiem aktiem noteiktajā jomā. Šādas atsauces lietošana nesaista, ja gadījumā likums vai Ministru kabineta noteikumi, uz kuriem būtu jāatsaucas, zaudētu spēku vai tie tiktu grozīti.

1. Anotācijas I sadaļas 1. punktā ir sniegta informācija, ka Finanšu ministrijai sadarbībā ar Pārresoru koordinācijas centru (turpmāk – PKC) ir jāizvērtē, kas ir maināms PKC sagatavotajā novērtējumā par pieteikumu atbilstību attīstības plānošanas dokumentos noteiktajām prioritātēm un mērķiem formā vai saturā, lai tas būtu noderīgs lēmumu pieņēmējiem. Ņemot vērā, ka atbilstoši

Instrukcijas Nr.19 3. punktam anotācijas uzdevums ir informēt lēmuma pieņēmējus un ieinteresētās puses par sekām un ietekmi, ko radīs projekts, lūdzam papildināt anotāciju, sniedzot informāciju, vai noteikumu projektā paredzētie grozījumi ir izstrādāti sadarbībā ar PKC un vai PKC tos atbalsta.

1. Ņemot vērā noteikumu projekta 6., 8. un 9. punktā paredzēto, lūdzam precizēt anotācijas II sadaļa 2. punktu atbilstoši Instrukcijas Nr. 19 22.2. apakšpunktam, jo projektam būs ietekme uz administratīvo slogu PKC, Finanšu ministrijā un citās ministrijās (noteikumu projektā paredzētais ietekmēs to veicamās darbības).

Vienlaikus izsakām šādus priekšlikumus:

1. Lūdzam precizēt noteikumu projektu atbilstoši MK noteikumu Nr. 108 141.8. apakšpunktam (neminot divas reizes 2019. gadu).
2. Lūdzam atbilstoši Instrukcijas Nr. 19 10. punktam anotācijā pievienot atsauci uz informācijas ieguves avotu un norādīt, kur ir iespējams pilnībā iepazīties ar Valsts kontroles revīzijas ziņojumu Nr. 2.4.1-23/2018 "Par Latvijas Republikas 2018. gada pārskatu par valsts budžeta izpildi un par pašvaldību budžetiem".

Valsts sekretāra vietniece

tiesību politikas jautājumos L. Medina

Ē. Inkina

Tieslietu ministrijas

Normatīvo aktu kvalitātes nodrošināšanas

departamenta juriste

67036969, [erika.inkina@tm.gov.lv](mailto:erika.inkina@tm.gov.lv)